peer-to-peer | NCrypted Websites Blog
You are at: Blog » Posts Tagged "peer-to-peer"
Tag Archives » peer-to-peer RESEP: Hoenderborsies met vulsel op romerige pasta | Netwerk24
Deur Mandi Botha 27 September 2019 00:00
Ek grawe verlede week in al wat ’n onwaarskynlike kas en krat is vir my matrieksertifikaat. Ná jare se relevante werkservaring én ’n universiteitsgraad, moet ek steeds my matrieksertifikaat toon vir registrasie as diensverskaffer vir ’n maatskappy wat by Seda wil registreer.
Foto: Mandi Botha
Ek mor nog so oor die tyd wat ek nie het vir so ’n soektog nie, toe my oog op ’n juweeltjie uit die jare 90 val: my flip file met uitgeskeurde tydskrifresepte. ’n Halfuur later blaai ek steeds, en onthou hoe mal die kinders was oor die botterskorsie met swartpeper en toffie-uie; die lamsboud gestop met repies groenvyekonfyt, roosmaryn en knoffel waarvan ek 17 vir my kleinsus se troue moes maak… dit het my tot Koningin van die Kombuis verhef in familiegeledere.
Die gevulde hoenderborsies op suurlemoenpasta het ek tot as ’n kookklas vir ongeïnspireerdes aangebied! Die suurlemoenpasta op sy eie het ’n staatmaker as sidekick op menige spyskaart geword.
Die resep is genoeg vir agt eters en vra net vir ’n lekker vars slaai om die ryk romerigheid van die dis te balanseer.
8 hoenderborsies met vel aan, oortollige vet afgesny
50 g amandels, gekap
15 ml gekapte dragon
350 g ricottakaas, gekrummel
500 g fettucini of tagliatelle
2 houertjies room (500 ml)
2 suurlemoene, skil gerasper en sap uitgedruk
Maak met jou vingerpunte die vel liggies los van die hoenderborsie om ’n sakkie te vorm.
Verhit die olie en soteer die seldery en ui tot sag, voeg die neute by en roerbraai tot die neute goudbruin is.
Roer kruie by en geur na smaak met sout en peper. Laat dit afkoel. Meng ricottakaas by.
Versprei die vulsel onder die vel van die hoenderborsies en trek die vel weer oor die borsies. Plaas in ’n gesmeerde oondbak. Drup die olyfolie oor en geur na smaak met sout en peper.
Bak in die oond vir 40 tot 45 minute tot goudbruin en gaar.
Kook die pasta volgens die aanwysings op die pak in soutwater waarby die suurlemoensap gevoeg is.
Verhit intussen die room en suurlemoenskil en laat indamp met die helfte.
Geur na smaak en meng met gedreineerde pasta. Ek het die hoeveelheid hier verdubbel – die oorspronklike resep gebruik net een glasie room, maar ek vind die pasta slurp dit op en vra vir dubbeld soveel lekkerte.
Skep die pasta in ’n groot, plat opdienbord, rangskik hoenderborsies bo-op, sprinkel parmesaankaas oor en gaan maak jou gaste bly!
Meer oor: Hoender | Resep | Pasta | Sampioene
RESEPTE: Lensiekerrie en vrugteslaai
Dit is ook Braaidag
RESEP: Volstruisnekpotjie met kapokaartappels
RESEP: Ralph se jasmynrysslaai